El sector ramader es troba en un avenç continuat gràcies a l'ús de les noves tecnologies, que han suposat unes explotacions més viables des del punt de vista econòmic i més competitives dins d'un mercat intracomunitari sense fronteres.
L'ampliació de mercat ha determinat un increment de les relacions comercials i, per tant, un increment del transport d'animals i en el nombre i tipus d'explotacions per les quals transiten.
Aquest augment pot suposar un risc de difusió de les epizoòties i dificultar el seguiment de la traçabilitat dels animals destinats a la producció d'aliments, principi bàsic en la seguretat alimentària.
Per això, cal concretar els requisits formals d'inscripció als registres i les obligacions que han de complir qui opera comercialment amb bestiar, i el procediment per a l'autorització de l'activitat i la inscripció corresponent.
Els/les operadors/es comercials de bestiar que comercialitzin amb animals vius i tinguin el domicili social a Catalunya.
Els operadors comercials de bestiar, és a dir, tota persona física o jurídica que es dedica, directament o indirectament, a la compravenda d'animals i que en el termini màxim que s'estableixi a la normativa corresponent, en funció de l'espècie amb la qual comercialitza, i que mai superarà els 30 dies, després d'adquirir els animals els ven o trasllada des de les primeres instal·lacions a altres sobre les quals no hi tingui cap títol de domini, que tinguin el domicili social a Catalunya.
El registre s'adscriu a la direcció general competent en matèria de ramaderia del Departament d'Agricultura.
Correspon a la subdirecció general competent en matèria de ramaderia la direcció, la supervisió, el control i la coordinació del registre, i la gestió correspon als serveis territorials del Departament d'Agricultura.
Les dades que consten al registre podran cedir-se a altres departaments de la Generalitat de Catalunya, entitats públiques que en depenen, i a altres administracions públiques que tinguin competències relacionades amb les dades objecte d'aquests registres.
Els operadors comercials estan obligats a:
Si l'operador/a comercial de bestiar disposa d'instal·lacions, estan obligats/des a complir el següent:
Si l'operador/a comercial de bestiar manté els animals en un centre de concentració, (els animals únicament hi poden romandre un termini màxim establert per la normativa en funció de l'espècie, que mai serà superior de 6 dies, i sens perjudici de la infraestructura establerta a l'apartat anterior per a les instal·lacions), estaran obligats a complir les condicions següents:
La direcció general competent en matèria de ramaderia durà a terme les inspeccions i els controls que calguin amb la finalitat de comprovar tant el compliment dels requisits dels registres que estableix la normativa d'aplicació, com del compliment de les normes de benestar i protecció dels animals en el transport dels animals, les normes d'higiene, de neteja i desinfecció dels mitjans de transport, sobre els controls veterinaris i zootècnics de determinats animals vius i productes per a la realització del mercat interior comunitari.
El Departament d'Agricultura establirà un Pla anual de control i inspecció en col·laboració amb els altres departaments de la Generalitat que puguin tenir competència relacionada amb l'objecte dels controls i les inspeccions que deriven del compliment de les normes que estableix la normativa objecte del Registre.
L'incompliment del que preveu el Decret 268/2006 de 20 de juny (DOGC núm. 4660 - 22/06/2006) serà sancionat d'acord amb la Llei 8/2003, de 24 d'abril, de sanitat animal, (BOE núm. 99 - 25/04/2003) i altres normes que li siguin d'aplicació.
Seran competents per instruir els procediments sancionadors corresponents, el/la director/a dels serveis territorials d'Agricultura corresponent.
Seran competents per resoldre els procediments sancionadors corresponents, en sancions lleus i greus, el/la director/a dels serveis territorials d'Agricultura corresponent.
Serà competent per resoldre els procediments sancionadors en sancions molt greus, el/la director/a general competent en matèria de ramaderia.
Contra les resolucions de les sancions que imposi el/la director/a dels serveis territorials d'Agricultura corresponent es pot interposar recurs d'alçada davant el/la director/a general competent en matèria de ramaderia.
Contra les resolucions de les sancions que imposi el/la director/a general en matèria de ramaderia es pot interposar recurs d'alçada davant del/de la conseller/a d'Agricultura.
Amb independència d'altres actuacions, en cas de detectar una infracció en el decurs d'una inspecció que suposi l'alteració del benestar dels animals, es podran prendre mesures cautelars.
Els incompliments en matèria de protecció de dades de caràcter personal seran sancionats d'acord amb el que preveu la Llei orgànica 15/1999, de 13 de desembre, de protecció de dades de caràcter personal (BOE núm. 298 - 14/12/1999).
Els titulars de centres de concentració que en la data d'entrada en vigor del Decret estiguin autoritzats, quan presentin la sol·licitud d'inscripció al Registre d'operadors comercials de bestiar resten exempts de presentar la declaració de coneixement i el programa de neteja i desinfecció atès que ja ho van presentar per obtenir l'autorització, sempre que no hagi sofert cap variació.